ערן הדס

ערן הדס (נולד ב-1 בינואר 1976) הוא משורר, עורך ספרותי, אמן מדיה דיגיטלית, מוציא לאור ואיש היי-טק ישראלי. מרצה באוניברסיטת תל אביב וב"בית הספר לאומנויות המילה" בירושלים. בשנת 2017 היה הדס אמן אורח במכון הטכנולוגי של קליפורניה. בשנת 2019 בנה את התוכנה שיצרה את המילים לשיר הויראלי "Blue Jeans and Bloody Tears". בשנת 2020 היה משורר אורח במחלקה לגנטיקה מולקולרית במכון ויצמן למדע. הדס חיבר את הפלינדרום "רק פושטק עלוב בולע קטשופ קר". הוא מתכנת ומרצה בתחום תרבות הרשת, בעל תואר שני במחשבים מאוניברסיטת בר-אילן (2002), חבר בקבוצת המשוררים גרילה תרבות וקבוצת הנטארט "בנות טיורינג". הוא עוסק בחיבור בין שירה לבין טכנולוגיה, ובין שיתופי הפעולה שלו תוכנה שמחברת שירים על-סמך גלי המח של הכותב, ורובוטית שמראיינת בני-אדם על אנושיות. שיריו של ערן הדס הופיעו לראשונה בכתב העת "מעין" בשם הבדוי צאלה כץ. לצאלה כץ הורכבה ביוגרפיה דמיונית כמשוררת שכתבה את השיר "סופרפארם" של הדס. בספרו "היום השני" חוקר הספרות ניסים קלדרון מתייחס לשיר כשירה של צאלה כץ וניכר שלא הכיר את ערן הדס כשנכתב הספר. בהמשך פרסם הדס שני ספרי שירה באינטרנט בגרסת ויקי, את הספר "era" ואת הספר "Heavy Meta". ספרו השלישי, "אנשים שאתה עשוי להכיר", יצא בהוצאת פלונית והוא למעשה מניפולציות ממוחשבות על שיריה כשחלק משירי הספר הם תוצאות החיפוש העולות במנוע החיפוש של גוגל ואחרים הם שירים שחולל מחשב. ספר שיריו החמישי, "מקש הרווח", מכיל גם אסופה של שיריו מספריו הקודמים. הספר נבחר לספר השנה במספר כתבי-עת ואתרים. בשנים 2010/2011 היה שותף לאוצרות "גלריה 1024", הגלריה המקוונת העברית הראשונה שהופיעה באתר וואלה![דרושה הבהרה]. הדס השתתף כפרפורמר-משורר בהצגה "גן העדן האבוד", שזכתה בפרס הצגת השנה בפסטיבל עכו 2014. בשנת 2016 הקים ביחד עם דניאל עוז את הוצאת הספרים העצמאית "ברחש". ספרו "תאים" זכה בפרס ברווז הזהב ע"ש דודו גבע לשירה אלטרנטיבית לשנת 2022. מתוך נימוקי השופטים: "הדס כונן נוסח דיגיטלי עברי חלוצי, פרינג'י, קרנבלי וייחודי של שירה ישראלית. הוא גיבש פואטיקה דיגיטלית אוונגרדית המעניקה ארגז כלים אסתטי לדיון פילוסופי ואתי בסוגיות מרתקות של קיברנטיקה ופוסט-אנושיות." הדס נשוי לקומיקסאית והמאיירת קרן כץ. הוא מתגורר בתל אביב. "Heavy Meta" <מקוון> (2009) <בחתימת צאלה כץ> "Era?" <מקוון> (2010) <בחתימת צאלה כץ> "אנשים שאתה עשוי להכיר" (הוצאה פלונית, 2011) "סנטר <מקוון>" (2012) "מקש הרווח" (הוצאת מעין, 2013) "קוד" (הוצאת פרדס, 2014) "עדות" (הוצאת ברחש, 2016) "תאים" (הוצאת ברחש, 2021) "ארבעים ושתיים", מאת אלה נובק (הוצאת ברחש, 2016) "הלימת מילה", ספר שירה פלינדרומי מאת נעם דובב (הוצאת ברחש, 2020) "כוס, מים", מאת עמית בן-עמי (הוצאת ברחש, 2020) "כְּשֶׁחָשַׁךְ", ספר שירה פלינדרומית מאת נעם דובב (הוצאת ברחש, 2022) "המפלצת תוחלת", מאת נעה שחם (הוצאת ברחש, 2022). "בית בית", מאת זלי גורביץ' (הוצאת ברחש, 2024) מדיה וקבצים בנושא ערן הדס בוויקישיתוף אתר האינטרנט הרשמי של ערן הדס הדף של ערן הדס, באתר אוניברסיטת תל אביב ספרו של ערן הדס הווי מטא ספר שיריו של ערן הדס "ערה?" ערן הדס, ב"לקסיקון הספרות העברית החדשה" ספי קרופסקי, איך שיר נפלט, באתר הארץ, 21 ביוני 2011 יובל בן עמי, חייה ומותה של צאלה כץ, באתר ישראל היום, 19 בינואר 2012 עידו קינן‏, ערן הדס שם את השירה במרכז (דיזנגוף), באתר וואלה, 16 באוגוסט 2012 יובל בן עמי, ‏פנים אמיתיות, באתר "Time Out ישראל", 14 באוגוסט 2013 אילן ברקוביץ, "ספר לי על היחסים שלך עם הרובוט שלך", באתר הארץ, 14 באוקטובר 2013 עינת יקיר, המחשב יודע, באתר בית אבי חי, 15 באוקטובר 2013 שירה סתיו, המשורר הבולט ביותר בסצינת השירה האינטרנטית בישראל, באתר הארץ, 9 בספטמבר 2013 Madhumita Venkataramanan, ‏EEG muse can unlock your inner bard, באתר כתב העת Wired בממלכה המאוחדת,‏ 6 בינואר 2014 (באנגלית) Soma Das, ‏This Israeli poet made a machine that composes poetry, באתר hindustantimes, ‏16 בנובמבר 2018 (באנגלית) ערן הדס, בלקסיקון הספרות העברית החדשה לארי וילסון, ‏Reason and rhyme? At Caltech computers are writing poetry: Larry wilson, באתר דיילי ניוז, ‏28 באפריל 2017 (באנגלית) סתיו נמר, ‏פרויקט ישראלי: האם מחשב יכול לרגש ולכתוב שיר שיהפוך להיט אירוויזיון?, באתר מעריב אונליין, 13 במאי 2019 ערן הדס, מערכת ניהול בחינה בלמידה מבוזרת, עבודה לתואר שני, המחלקה למדעי המחשב, אוניברסיטת בר-אילן, תשס"ג 2002, בהנחיית ד"ר אריאל פרנק. פרויקט Mind Your Poem במגזין Wired עידו קינן, הרובוטית פרנקי מנסה לפענח מה זה בני אדם, באתר הארץ, 19 ביולי 2013 כמפורט ב-דף הספר mynet תמר רותם, ההצגה הזוכה בפסטיבל עכו: "גן העדן האבוד", באתר הארץ, 14 באוקטובר 2014 ירין כץ‏, חיי מדף 80: מחקר קובע - ילדים שגדלו בסביבת ספרים, עשירים יותר, באתר וואלה, 8 ביוני 2016 תאים - ערן הדס - זוכה ברווז הזהב 2022 - פרס דודו גבע לשירה אלטרנטיבית